 לרמוז: וה''ה שאסור לומר לו דבר שיבין מתוך כך שיעשה מלאכה פסקי רקנ''ט סי' צ''ט. וא''כ אסור לומר לעכו''ם שיקנח חוטמו כדי שיבין שיסיר הפחם שבראש הנר דדוקא לומר לו דבר שמבין שיעשה אחר השבת מותר כמ''ש ס''ו אבל כשעושה בשבת אסור דהא אפי' העכו''ם עשה מלאכה בעצמו לצורך ישראל אסור ליהנות ממנו כמ''ש סימן שכ''ה כ''ש לרמוז לו דלא כהב''ח. ועי' מ''ש סי''ד בשם רמ''מ דהתם אין אומר שום ציווי לעכו''ם רק שא''ל שאינו יכול לקרות עכ''ל מ''א והיד אהרן פסק כהב''ח וכתב דהא הסרת הפחם אינו אלא איסורא דרבנן לישראל עצמו א''כ מותר לרמוז לגוי שיסיר הפחם כגון שיאמר לו שיקנח חוטמו ובזה יבין ויסיר הפחם וכ''כ הכנה''ג שרבו מהריא''ט לפעמים היה צריך לראות איזה דבר בספר והנר לא היה מאיר יפה היה אומר הנר אינו מאיר והיתה השפחה מבינה וחותכת ראש הפתילה ע''ש: 